**OBRAZLOŽENJE FINANCIJSKOG PLANA OŠ MATIJE GUPCA GORNJA STUBICA**

**ZA RAZDOBLJE 2020.-2022.**

1. **UVOD – sažetak djelokruga rada škole**

OŠ Matije Gupca Gornja Stubica je osnovnoškolska ustanova sa sjedištem u Gornjoj Stubici, Matije Gupca 2. Sastoji se od matične škole, četiri područne škole i zgrade stare škole. Nastava je organizirana u jednoj smjeni u matičnoj školi i u područnim školama, u petodnevnom radnom tjednu. Broj učenika zadnjih godina dosta pada. Godine 2012. bilo je upisano 435 učenika, 2013.g. 412 učenika, 2014.g. 404 učenika, 2015.g. 383, 2016.g. 379, 2017.g. 373 učenika, 2018.g. 368, 2019.g. 359, a za 2020.g. procjena je 345 učenika. U školi je ustrojeno 24 odjela (jedan odjel – djelomična integracija). U matičnoj školi ima 17 odjela, a u područnim školama 7 odjela (5 kombiniranih).

Nastava, redovna, izborna i dopunska izvodi se prema nastavnim planovima i programima, koje je donijelo Ministarstvo znanosti, obrazovanja i sporta i operativnom Godišnjem izvedbenom odgojno obrazovnom planu i programu rada. Osim osnovnog obrazovanja u školi se provodi i posebni program po članku 8. Pravilnika o osnovnoškolskom i srednjoškolskom odgoju i obrazovanju učenika s teškoćama u razvoju, program predškole koju financira Općina i program osnovnog glazbenog obrazovanja za instrumente tamburu, gitaru i klavir. Trenutno je zaposleno 68 djelatnika, ima dosta mladih učitelja i učitelja na zamjeni. Škola ima tri pomagača u nastavi (zaposleno i financira se preko projekta Baltazar 4)

1. **OBRAZLOŽENJE PROGRAMA (AKTIVNOSTI I PROJEKATA)**

**Opis programa**

Financijskim planom škole sredstva su planirana za provođenje glavnog programa -Osnovno obrazovanje

Ovaj program provodit će se kroz sljedeće aktivnosti i projekte:

* Redovni poslovi osnovnog obrazovanja
* Oprema, nastavna pomagala
* Ostalo - Financiranje OŠ, Predškole –JLS, Glazbene škole, Posebna namjena (uplata roditelja za financiranje školske kuhinje, terenske nastave, osiguranja)

Izvori financiranja su:

1. Državni proračun RH iz kojeg se financiraju plaće za zaposlene, prijevoz i ostale

naknade (jubilarne, pomoći, otpremnine dar djeci, božićnica, regres za GO),

državna natjecanja, nabava udžbenika -7.128.904 kn.

Tekuće pomoći od izvanproračunskog korisnika temeljem prijenosa EU sredstva –mjere

pripravništva HZZ - 92.300,00 kn.

2. Iz proračuna KZŽ financiraju se materijalni troškovi, investicijsko održavanje, nabava opreme -

1. 148.357 kn.

Dodatna sredstva Županije namijenjena su za financiranje županijskih natjecanja, projekata –

Zalogajčeka, Školske sheme, financiranje plaća i prijevoza PUN Baltazar -146.624 kn

3. Tekuće pomoći od institucija i tijela EU - projekt Erasmus+ KA201 STEAMing -46.215 kn

1. Pomoći od JLS namijenjena su za financiranje plaće voditeljice predškole, nabavu opreme i potrebnog materijala za rad predškole, sufinanciranje školske kuhinje, financiranje Novigradskog proljeća za darovite učenike -277.330 kn
2. Vlastiti prihodi, koje čine prihodi Učeničke zadruge, prihodi od stanarine i iznajmljivanja prostora, otkup stana, uplate djelatnika za prehranu, koriste se za rad Učeničke zadruge, prehranu djelatnika i za pokriće materijalnih potreba škole -63.570 kn
3. Donacije se namjenski troše za svrhu za koju su dobivene, obično nabava opreme i provođenje projekta (Budućnost za nas i za vas- donacija HCK Gradsko društvo CK Čakovec)-40.910 kn
4. Ostali nespomenuti prihodi su prihodi od uplate roditelja za financiranje školske kuhinje, terenske nastave, odlasci na predstave, uplate za osiguranje, zakasnine i namjenski se koriste za navedeno -445.100 kn

**Zakonske i druge pravne osnove**

Djelatnost osnovnog školstva ostvaruje se u skladu s odredbama Zakona o odgoju i

obrazovanju u osnovnoj i srednjoj školi (NN broj 87/08, 86/09, 92/10, 105/10, 90/11, 5/12, 16/12, 86/12, 94/13 , 152/14 i 7/17) i Zakona o ustanovama (NN broj 76/93, 29/97,47/99, 35/08).

Uputama za izradu proračuna KZŽ 2020.-2022. od 26.09.2019.g.

Godišnji izvedbeni odgojno – obrazovni plan i program rada za školsku godinu 2019./2020.

kojim su utvrđene sve aktivnosti.

Školski kurikulum OŠ Matije Gupca Gornja Stubica, nastavne i izvannastavne aktivnosti za

školsku godinu 2019./2020.

**Usklađeni ciljevi , strategije i programi s dokumentima dugoročnog razvoja**

Škola Matije Gupca Gornja Stubica tradicionalno pruža najbolju mogućnost svim našim učenicima za stjecanje potrebnih znanja za život i rad na prvoj razini školovanja. Od svih učenica i učenika tražimo i omogućavamo im postizanje uspjeha, koji odgovara njihovim individualnim sposobnostima. Nama su odgoj i obrazovanje jednako važni.

Humani odnos svih učenika i zaposlenika u školi karakteriziraju cjelokupni život škole, te se doživljavamo kao škola u kojoj svi postižu uspjeh, a razlike su samo u individualnim nadarenostima i opredjeljenjima. Radi zdrave i talentirane djece i svoj smo školski kurikulum, kako se vidi razgranali u smislu potreba razvoja kreativnosti, razvoja sredine i društva u cjelini, te očuvanju kulturne i svake druge baštine, koja nam je od neprocjenjive vrijednosti. Ove ideje, kako se vidi, utkane su u sve segmente kurikuluma.

Školski tim za kvalitetu donio je prijedlog specifičnih ciljeva za našu školu:

* Otvorenost suradnja škole,
* Njegovanje tradicije i kulturne baštine,
* Razvijanje poduzetništva,
* Razvijanjem ekološke svijesti,
* Suradnja s lokalnom zajednicom, roditeljima i studentima,
* Humanitarna djelatnost škole,
* Pravila ponašanja,
* Promicanje zdravog načina života,
* Preventivni program i profesionalna orijentacija,
* Informatizacija i digitalizacija škole,
* Stručno usavršavanje učitelja.

Nastojat ćemo i u naredne tri godine podići kvalitetu nastave na što višu razinu, i to stalnim kvalitetnim usavršavanjem nastavnika te podizanjem materijalnih i drugih uvjeta, prema našim mogućnostima, na viši standard.Učenike će se poticati na izražavanje kreativnosti, talenata i sposobnosti kroz uključivanje u slobodne aktivnosti, natjecanje te druge školske projekte, priredbe i manifestacije.

Uključeni smo u projekt Erasmus+ Ključna aktivnost 1 za područje općeg obrazovanja RASTIMO u učenju i poučavanju (projekt traje od 01.09.2018. do 31.08.2020.) i Erasmus+ KA201 STEAMing (projekt traje od 01.09.2019. -31.08.2022.).

Ove školske godine 2019./2020. škola je uključena u eksperimentalni program „Škola za život“ koji se provodi u 2. i 6. razredima u svim nastavnim predmetima, te u 8. razredu u nastavnim predmetima Biologija, Kemija i Fizika.

Poticat će se kvalitetna komunikacija na relacijama profesor-učenik-roditelj, učenik-učenik, učenik-profesor,zaposlenici međusobno kroz zajedničke aktivnosti i druženja, kolektivnim upoznavanjem kulturne i duhovne baštine naše domovine i šire.

Poticat će se razvoj pozitivnih vrijednosti i natjecateljskog duha kao primjerice – organizacijom nagradnih izleta za najuspješnije učenike i razred s najmanje izostanka.

Slobodne aktivnosti bit će organizirane preko novinarske grupe, dramske grupe, glazbene grupe i športske grupe, prema mogućnostima škole. Rad skupina u slobodnim aktivnostima predstavit će se tijekom tradicionalne božićne priredbe.

Profesori će tijekom školske godine sudjelovati na seminarima, stručnim skupovima te održavati ogledne satove prema programu Stručnih vijeća.

3. **IZVJEŠTAJ O POSTIGNUTIM CILJEVIMA I REZULTATIMA PROGRAMA TEMELJENIM NA POKAZATELJIMA USPJEŠNOSTI U PRETHODNOJ GODINI**

Školsku godinu 2018.-2019. pohađalo je 368 učenika i svi su uspješno završili razred.

Pohvaljeno je 128 učenika nižih razreda i 46 učenik viših razreda, ukupno 174 učenika. Nagrađeno je 17 učenika.

Dodatna nastava organizirana je za zainteresirane i talentirane učenike nižih razreda iz predmeta: matematika, hrvatski jezik, priroda i društvo, njemački jezik, te za učenike viših razreda matematika, hrvatski jezik, engleski jezik, njemački jezik, biologija/priroda, povijest, geografija, vjeronauk i informatika, fizika, kemija, priroda.

Učenici su sudjelovali na školskim natjecanjima iz predmeta: hrvatski jezik, engleski jezik, njemački jezik, povijest, fizika, kemija, geografija, tehnička kultura, matematika, informatika, vjeronauk i Sigurno u prometu.

Županijska natjecanjima na kojima su sudjelovali učenici naše škole:

- Informatika – 12 učenika

- Tehnička kultura – 3 učenika

- Sigurno u prometu –4 učenika

- Matematika- 4 učenika

- Fizika -1 učenik

- Kemija -1 učenik

-Njemački jezik – 1 učenik

- Vjeronaučna olimpijada- 4 učenika

- Smotra Učeničkih zadruga 3 učenika

- Smotra LIDRANO- školski list Lipin pučkoškolac

Učenici škole sudjelovali su na državnim smotrama i natjecanjima:

- Mladi tehničari – 1 učenik

- Državna smotra učeničkih zadruga 3 učenika

Sudjelovali smo u međunarodnom matematičkom natjecanju “Klokan bez granica”, županijskom natjecanju MathTrek Krapinsko-zagorske županije te je 16 učenika naše škole sudjelovalo na 5. MathFestu - festivalu matematike Krapinsko-zagorske županije.

U sklopu Code Week projekta u našoj školi su održane dvije radionice za naše učenike u kojima su učili programirati. Učenici su sudjelovali u Croatian makers ligi (robotika) te Hrvatskoj logo ligi.

Četvero učenika je sudjelovalo u "Školi stvaralaštva Novigradsko proljeće".

Od sportskih natjecanja sudjelovali smo u nogometu, rukometu, krosu, taekwondou i šahu.

U školskoj knjižnici se provodilo nekoliko projekata vezanih uz čitanje: Međunarodna razmjena straničnika, Natjecanje u čitanju naglas; Kviz za poticanje čitanja KGZ, Čitamo mi u obitelji svi, S knjigom putujem, susjede posjećujem, Kutija puna osjećaja, Mali čitači u malom mjesecu, Svi činite kao ja čitanje i vježba zabavlja, Književni susreti, Naša mala knjižnica i Projekt suradnje škola koje nose ime Matija Gubec (u obliku videokonferencije), obilježavanje Dana medijske pismenosti.

Škola je uključena u međunarodne Erasmus + projekte, i to: KA2 – suradnja među školama – pod nazivom RECEPTION koji traje od 2017., a završio u kolovozu 2019. te novi KA1 RASTIMO u učenju i poučavanju – stručno usavršavanje djelatnika, započeo 2018, završava 2020.

Ostali projekti: Baltazar 4, Zalogajček , Školska shema, projekt suradnje sa slovenskom OŠ Križevci pri Ljutomeru –Potujem, sosede obiskujem/Putujem, susjede posjećujem, Pilot-projekt vrednovanja osnovnih škola i gimnazija Republike Hrvatske i Škola za život – eksperimentalna provedba reforme škole u 1., 5. i 7.r.

U Gornjoj Stubici, 02.12.2019.

Ravnateljica:

Sanja Knezić, prof.